Posted on October 8, 2012 - Filed Under Aristos, Opinion | Comments Off\nDungaw ed Kuritan a Pangasinan\nNILA tan na-interview ak na grupo na istudyanti nanlapu’d Ateneo de Manila ed impangolo nen Lanz Patrick Hao Lin nen September 22 nipaakar ed saray anlong ko tan bilang sakey ya umaanlong a Pangasinan. Sayan interview et para ed research paper dan literary analysis na pigaran anlong a sinulat na sakey ya umaanlong ed sakey a luyag. Tan siak tan saray anlong ko so apili dan panaralan.\nMaliket ak ta likud ed UP Diliman tan UP Baguio, saray unibersidad dia’d Ibali ono Manila et aaralen da met la’y kuritan a Pangasinan. Pilalek kon dia’d saray unibersidad tayo ed Pangasinan et aralen da met so dili tayon awaran (history), kuritan (literature), tan kultura.\nMagnayon ka Ma’am Doris Senen Tuano na University of Pangasinan ta akabatan ko ed saray istudyanti yo ya itetekep yo so Pangasinan literature ed aaralen yon kuritan! Wala ni’ra komun so mamaistra / mamaistro ya aligen tan ontumbok ed gagawaen yo.\nAliwan saya so unaan ya wala so nanggawa na thesis nipaakar ed saray anlong ko. Inumpisaan to iya nen Ayesah Tecson ed undergradute thesis to UP Baguio nen 2011 a wala’y titulon “Bilay ed Caboloan – Reconfiguration of Space using a New Historicist Lens”. Narumog yo sipi na sayan thesis ed website a www.dalityapi.com\nImpakabat to met manaya nen Sir Jun Velasco ed siak so sasaluysoyen ton libro na anlong ya Inglis nen Bayardo Estrada tan i-launch iyan libro ed saya’y arapen ya Oktobri.\nNo ag ak nalilingo et nipalapag ira’y anlong nen Bayardo Estrada ed UP Literary Apprentice tan kakontimporario to’y Jose Garcia Villa.\nCongratulations, Sir Jun Velasco! Isublay tayo met so canon odino antolohiya na Pangasinan Literature! Tan iletneg tayo la’y Pangasinan PEN :p